CELEX: 62022CN0136
Language: mt
Date: 2022-02-25 00:00:00
Title: Kawża C-136/22 P: Appell ippreżentat fil-25 ta’ Frar 2022 mid-Debrégeas et associés Pharma (D & A Pharma) mid-digriet mogħti mill-Qorti Ġenerali (It-Tmien Awla) fit-22 ta’ Diċembru 2021 fil-Kawża T-381/21, Debrégeas & Associés Pharma vs EMA

25.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/21
            
         
      Appell ippreżentat fil-25 ta’ Frar 2022 mid-Debrégeas et associés Pharma (D & A Pharma) mid-digriet mogħti mill-Qorti Ġenerali (It-Tmien Awla) fit-22 ta’ Diċembru 2021 fil-Kawża T-381/21, Debrégeas & Associés Pharma vs EMA
      (Kawża C-136/22 P)
      (2022/C 171/27)
      Lingwa tal-kawża: il-Franċiż
      
         Partijiet
      
      
         Appellant: Debrégeas & associés Pharma (D & A Pharma) (rappreżentanti: N. Viguié, avukat, D. Krzisch, avukat)
      
         Parti oħra fil-proċedura: L-Aġenzija Ewropea għall-Mediċini
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla d-digriet tal-Qorti Ġenerali (it-Tmien Awla) tat-22 ta’ Diċembru 2021 fil-Kawża T-381/21, Debrégeas & Associés Pharma vs EMA;
               
            Konsegwentement
      
                  —
               
               
                  tibgħat il-kawża lura quddiem il-Qorti Ġenerali tal-Unjoni Ewropea bil-għan li l-EMA tippreżenta l-osservazzjonijiet tagħha fuq il-mertu u sabiex il-Qorti Ġenerali tiddeċiedi fuq il-mertu;
               
            Jekk il-Qorti tal-Ġustizzja ddeċidiet li l-fajl kien lest u ddeċidiet li ma tibgħatx lura lill-Qorti Ġenerali
      
                  —
               
               
                  tilqa’ t-talbiet ippreżentati mir-rikorrenti fl-ewwel istanza;
               
            
                  —
               
               
                  tannulla d-deċiżjoni li permezz tagħha l-Aġenzija Ewropea għall-Mediċini (EMA) neħħiet il-grupp konsultattiv xjentifiku “Scientific Advisory Group on Psychiatry” tal-Kumitat għall-Prodotti Mediċinali għall-Użu mill-Bniedem (iktar ’il quddiem iċ-“CHMP”), żvelat mis-sejħa pubblika għal espressjoni ta’ interess għall-esperti sabiex isiru membri tal-gruppi konsultattivi permanenti (SAG) tal-EMA tal-5 ta’ Mejju 2021 u mill-istqarrija għall-istampa tal-EMA tal-5 ta’ Mejju 2021;
               
            Fi kwalunkwe każ,
      
                  —
               
               
                  tikkundanna lill-EMA għall-ħlas tal-ispejjeż ta’ din il-proċedura.
               
            
         Aggravji u argumenti prinċipali
      
      
                  1.
               
               Permezz tal-ewwel aggravju tagħha, l-appellanti ssostni li l-Qorti Ġenerali ma setgħetx tiddeċiedi, mingħajr ma twettaq żball ta’ liġi flimkien ma’ żball manifest ta’ evalwazzjoni, li D & A ma jkollha ebda interess ġuridiku li tressaq azzjoni kontra d-deċiżjoni kkontestata, peress li annullament eventwali tad-deċiżjoni kkontestata ma jipprovdilha l-ebda benefiċċju, filwaqt li n-nuqqas ta’ kunsiderazzjoni għas-sitwazzjoni ta’ D & A u b’mod partikolari għad-drittijiet proċedurali tagħha huwa diġà ċert, kif ukoll il-benefiċċju li hija tallega li d-deċiżjoni kkontestata għandha tiġi annullata, sa fejn:
                              —
                           
                           
                              D & A appellat mid-deċiżjoni tas-6 ta’ Lulju 2020 li ċaħdet it-talba tagħha għall-ATS, minħabba b’mod partikolari l-irregolarità tal-proċedura li wasslet għall-opinjoni taċ-CHMP minħabba n-nuqqas ta’ konsultazzjoni tas-SAG Psikjatrija, matul proċedura ta’ reviżjoni (rikors Nru T-556-20);
                           
                        
                              —
                           
                           
                              It-tneħħija ta’ SAG Psikjatrija ċaħħadha minn garanzija proċedurali bħala applikant għall-ATS għal prodott mediċinali;
                           
                        
            
                  2.
               
               
                  Permezz tat-tieni aggravju tagħha, l-appellanti tallega li l-Qorti Ġenerali ma setgħetx tiddeċiedi, mingħajr ma twettaq żball ta’ liġi flimkien ma’ żball manifest ta’ evalwazzjoni, li l-kawża ta’ D & A ma hijiex attwali u ċerta, iżda biss futura u ipotetika, filwaqt li D & A appellat mid-deċiżjoni tas-6 ta’ Lulju 2020 li ċaħdet l-applikazzjoni tagħha għall-ATS, minħabba b’mod partikolari l-irregolarità tal-proċedura li wasslet għall-opinjoni taċ-CHMP minħabba n-nuqqas ta’ konsultazzjoni tas-SAG Psikjatrija, matul il-proċedura ta’ eżami mill-ġdid (rikors NruoT-556-20).